STAR บวกกว่า 4% จ่อทุ่ม 70.80 ลบ. ลงทุนโรงไฟฟ้าขยะ-ธุรกิจป้ายโฆษณา
STAR บวกกว่า 4% หลังเตรียมทุ่มงบกว่า 70 ลบ. ลงทุนโรงไฟฟ้าขยะ-ธุรกิจป้ายโฆษณา ล่าสุด ณ เวลา 10.50 น. อยู่ที่ 5.90 บาท บวก 0.25 บาท หรือ 4.42% สูงสุดที่ 5.95 บาท ต่ำสุดที่ 5.75 บาท มูลค่าการซื้อขาย 13.16 ล้านบาท
23 มิ.ย. 2560

ผู้สื่อข่าวรายงานว่า ราคาหุ้นบริษัท สตาร์ ยูนิเวอร์แซล เน็ตเวิร์ค จำกัด (มหาชน) หรือ STAR ล่าสุด ณ เวลา 10.50 น. อยู่ที่ 5.90 บาท บวก 0.25 บาท หรือ 4.42% สูงสุดที่ 5.95 บาท ต่ำสุดที่ 5.75 บาท มูลค่าการซื้อขาย 13.16 ล้านบาท ขณะที่ดัชนีหุ้นโดยรวมบวก 0.16%

โดยราคาหุ้น STAR ปรับตัวเพิ่มขึ้น หลังจากบริษัทเผยเตรียมทุ่มงบรวม 70.80 ล้านบาท ซื้อหุ้นโรงไฟฟ้าจากขยะขนาด 400 kW และธุรกิจผลิตทำความสะอาด ติดตั้งป้ายโฆษณา พร้อมทุ่มงบจ่ายเงินล่วงหน้า 75 ล้านบาท ลุยธุรกิจคัดแยกขยะ กำจัดขยะในออสเตรเลีย